钦定古今图书集成/明伦汇编/氏族典/第334卷 > 刘绘
## 钦定古今图书集成/明伦汇编/氏族典/第334卷 > 刘绘

按《南齐书刘绘传》：“绘字士章，彭城人，太常悛弟也。解
褐著作郎。豫章王嶷为江州，以绘为主簿，随镇江陵。
绘聪警有文义，善隶书，数被赏召，进对华敏，僚吏之
中，见遇莫及。嶷与文惠太子有疑，绘苦求外，出为南
康相，征还，转中书郎，掌诏诰敕，助何引撰治礼仪。高
宗为骠骑，以绘为辅国将军谘议，领录事，典笔翰。高”
宗即位，迁太子中庶子。安陆王宝晊为湘州，以绘为
冠军长史。母丧去官。服阕，为宁朔将军。梁王义师起，
围城，张稷总军事，与绘情款异常，将谋废立。东昏殒，
遣绘及范云等送首诣梁王于石头。转大司马从事
中郎。中兴二年卒。